Flinders Petrie er specielt kendt for faseinddelingerne i arkæologien og for at have udarbejdet en historisk [[kronologi]] ud fra den relative dateringsmetode, [[typologi (arkæologi)|typologi]], på keramik, hvor samme type keramik fra forskellige udgravninger henføres til samme periode. Typologien var blevet indført som metodisk værktøj i arkæologien allerede af Oscar Montelius og Hans Hildebrand samtidig med at [[Christian Jürgensen Thomsen|C.J. Thomsen]] havde introduceret periodeinddelingerne Stenalder, Bronzealder og Jernalder i dansk arkæologi.<ref>Müller, Sophus 1884: Mindre Bidrag til den Forhistoriske Archæologis Methode. I. Den svenske Typologi II. Den Archæologiske Sammenligning. Særtryk af Aarbøger for nordisk Oldkyndighed og Historie. Kjøbenhavn</ref> Men det var først med Flinders Petries faseinddelinger at typologien bevægede sig fra den evolutionistisk typologi til at benyttes til relativ datering. Hans arbejde med faseinddeling og historisk kronologi blev videreført af [[Mortimer Wheeler]] og [[Vere Gordon Childe]] på Syd- og Mellemeuropæiskmateriale.<ref>Childe, V. Gordon 1947: The Dawn og the European Civilization. New (fourth) Edition, enlarged and completely rewritten. London</ref>
Sprogforskning Historie